
Referat fra fakultetsstyremøte 27.04.06

Det var ingen merknader til innkalling og saksliste.

Morten Sundnes ba om orientering vedrørende praksis i medisinstudiet under Eventuelt 

FS 26-06 Referatsaker/orienteringer (200600517)

Møtereferat

1. Institutt for klinisk medisin, referat fra instituttstyremøte 04.04.06

2. Institutt for medisinsk biologi, referat fra arbeidsutvalgsmøte 28.03.06

Andre referatsaker

1. Underlagsnotat til MNT-strategien om behovet for utstyrsinvesteringer for de biomedisinske 

    fagene, brev av 07.04.06

2. Rapport fra arbeidsgruppe om studentsamskipnadsordningen – høringssvar fra Universitetet i 

    Tromsø, brev av 30.03.06

3. Rapport internasjonal workshop – whole system research in evalutation of cam treatment of 

    cancer patients 15. og 16. September 2005, Sommarøya

4. Nasjonalt råd for spesialistutdanning av leger og legefordeling – reoppnevning av medlemmer fra 

    Universitetet i Tromsø, brev av 31.03.06

5. Fondsregnskapene 2005 – regnskapsresultet, brev av 22.03.06

6. Orientering – styrings- og ledelsessstruktur på instituttnivået –administrative lederstillinger, brev 

    av 19.04.06

Orientering ved dekan.

1. Det er etablert et eget styre for Senter for internasjonal helse, SIH. Dette består av to representanter fra hver av eierne, Medfak og UNN, og en ekstern. Dette er Toralf Hasvold, Ørjan Olsvik, Magne Johnsen, Vegard Skogen og Youri Sumarakow

2. Etter initiativ fra Lars Uhlin-Hansen arbeides det for å få etablert et rettsgenetisk laboratorium i Tromsø. 

FS 27-06 OPPRETTELSE AV UTVIKLINGSSTILLING VED IT-AVDELINGEN, DET 

                MEDISINSKE FAKULTET (200602374)

Forslag til vedtak:

1. Fakultetsstyret godkjenner opprettelsen av en ny fast utviklingsstilling knyttet til IT-avdelingen ved Det medisinske fakultet.

2. Stillingen skal ha sitt daglige arbeidssted ved Institutt for klinisk odontologi.

3. Prosjektlederstillingen / IT-konsulentstillingen tilknyttet ”Biobank” omgjøres til en fast stilling og flyttes organisatorisk til IT-avdelingen.

4. Det etableres et team ved IT-avdelingen for utvikling og service over for de faglige miljøene hvor disse to stillingene inngår.
Enstemmig vedtatt

FS 28-06 TILDELING AV FORSKNINGSTERMIN VED DET MEDISINSKE FAKULTET         

                2007-2008 (200601224)

Forslag til vedtak:

Under forutsetter at undervisnings- og veiledningsoppgaver blir ivaretatt på en tilfredsstillende måte innvilger fakultetsstyret følgende forskningsterminer:

· Førsteamanuensis Ingvild Mikkola, IFA – høstsemesteret 2007 / vårsemesteret 2008.

· Professor Trond Flægstad, IKM – vårsemesteret 2007.

· Professor II Terje Risberg, IKM – høstsemesteret 2007 / vårsemesteret 2008. Neste forskningstermin må tas ut ett år ”etter tiden”.

· Professor Inger Torhild Gram, ISM – høstsemesteret 2007 / vårsemesteret 2008.

· Professor Knut Holtedahl, ISM - høstsemesteret 2007 / vårsemesteret 2008.

· Professor Jan Abel Olsen - høstsemesteret 2007 / vårsemesteret 2008.

· Førsteamanuensis Ivar J. Aarass, ISM - høstsemesteret 2007 / vårsemesteret 2008.

· Professor Svein G. Dahl, IMB – høstsemesteret 2007 / vårsemesteret 2008.

· Professor Lars Folkow, IMB – vårsemesteret 2007.

· Professor Terje S. Larsen, IMB – høstsemesteret 2007 / vårsemesteret 2008.

· Professor Karl-Arne Stokkan, IMB - høstsemesteret 2007 / vårsemesteret 2008.

· Førsteamanuensis Øystein Rekdal , IMB - høstsemesteret 2007 / vårsemesteret 2008.

I hht. retningslinjene ber fakultetsstyret om at det innen 2 måneder etter forskningsterminens utløp innleveres en skriftlig rapport om resultatet av forskningsterminen og hvordan denne vil influere på forskningsplanene videre.

Enstemmig vedtatt

FS 29-06 OPPRETTELSE AV OPPTAKSKOMITÉ FOR SØKERE TIL PHD-               

               PROGRAMMET VED DET MEDISINSKE FAKULTET (200602209)

Forslag til vedtak:

Forskningsutvalget ber Fakultetsstyret om å opprette en opptakskomité som behandler søknader om opptak til phd - programmet ved Det medisinske fakultet. Opptakskomiteen gis myndighet til å fatte vedtak i sakene. 

FU forslår at komiteen blir sammensatt av to faste medlemmer og ett medlem fra det institutt søkeren vil bli tilknyttet (det instituttet hovedveilederen er ansatt). Følgende sammensetning av opptakskomiteen foreslås:

Prodekan forskning (leder, fast representant), vara: vara prodekan forskning

Student representant (en av phd-rep. i FU, fast representant), vara: den andre phd-rep. i FU 

Instituttleder fra det instituttet søkeren vil bli tilknyttet, vara: nestleder på det aktuelle institutt

Funksjonstiden settes lik den periode medlemmene virker som henholdsvis prodekan og instituttledere, mens funksjonstiden for studentrepresentanten settes lik deres funksjonstid i FU.

Opptakskomiteen er kun beslutningsdyktig når den er fulltallig.

Studentrepresentanten kan ta med seg nok en student på møtet som da har forslags– og uttalelsesrett (jmf. § 7 i phd-forskriften).

Saker avgjøres ved simpelt flertall. Ved stemmelikhet har leder dobbeltstemme. Et mindretall i komiteen kan kreve at en sak behandles av Forskningsutvalget.

Medlemmer er inhabile i saker der de er veileder til søkeren. I slike tilfeller møter vararepresentanten. 

Forskningsseksjonen ivaretar sekretærfunksjonen.

Det føres referat fra møtene som skal legges fram som referatsak til FU.
Enstemmig vedtak

Fakultetsstyret oppretter en opptakskomité som behandler søknader om opptak til phd - programmet ved Det medisinske fakultet. Opptakskomiteen gis myndighet til å fatte vedtak i sakene. 

Sammensetningen for opptakskomiteen blir som følger:

Prodekan forskning (leder, fast representant), vara: vara prodekan forskning

Student representant (en av phd-rep. i FU, fast representant), vara: den andre phd-rep. i FU 

Instituttleder fra det instituttet søkeren vil bli tilknyttet, vara: nestleder på det aktuelle institutt

Opptakskomiteen gis følgende mandat og funksjonstid:

Funksjonstiden settes lik den periode medlemmene virker som henholdsvis prodekan og instituttledere, mens funksjonstiden for studentrepresentanten settes lik deres funksjonstid i FU.

Opptakskomiteen er kun beslutningsdyktig når den er fulltallig.

Studentrepresentanten kan ta med seg nok en student på møtet som da har forslags– og uttalelsesrett (jmf. § 7 i phd-forskriften).

Saker avgjøres ved simpelt flertall. Et mindretall i komiteen kan kreve at en sak behandles av Forskningsutvalget.

Medlemmer er inhabile i saker der de er veileder til søkeren. I slike tilfeller møter vararepresentanten. 

Forskningsseksjonen ivaretar sekretærfunksjonen.

Det føres referat fra møtene som skal legges fram som referatsak til FU.
FS 30-06 OPPNEVNELSE AV PROGRAMSTYRE FOR STUDIEPROGRAMMET 

               MASTER I BARN OG UNGES PSYKISKE HELSE (200601883)

Forslag til vedtak:

1. Det opprettes et programstyre for Master i barn og unges  psykiske helse

2. Programsstyrets sammensetning blir

                 3 vitenskaplige ansatte

                 1 studentrepresentant

                 1 studentrepresentant med tale- og forslagsrett

3. Funksjonstiden til programstyret er til 31.12. 2007.

Enstemmig vedtak

1. Det opprettes et programstyre for Master i barn og unges  psykiske helse

2. Programsstyrets sammensetning blir

                 3 vitenskaplige ansatte

                 1 studentrepresentant

                 1 studentrepresentant med tale- og forslagsrett

FS 31-06 NIVÅ PÅ STIPEND TIL UTENLANDSOPPHOLD FOR FORSKERE I 

                FORSKERTERMIN (200502108)

Forslag til vedtak:

Forskningsutvalget anbefaler at satsene for utenlandsstipendene settes til 80 % av de gjeldende satsene til NFR per måned. Det kan bevilges støtte for opphold som varer fra 3 til 10 måneder. Reisestøtte regnes som inkludert i satsene. Søkerne prioriteres etter gjeldende kriterier.
Enstemmig vedtak

Saken sendes tilbake til administrasjonen for ny utredning som også inkluderer revisjon av nåværende kriterier for tildeling.

FS 32-06 BUDSJETTOPPFØLGING 2006 – PR. 31.03.2006 (200602695)

Forslag til vedtak:

1. Fakultetsstyret tar budsjettoppfølgingen til orientering. 

2. Fakultetstyret ber fakultetsadministrasjonen om justere de instituttvise budsjett i henhold til vedtak i instituttstyrene.

Enstemmig vedtatt

1. Fakultetsstyret tar budsjettoppfølgingen til orientering. 

2. Fakultetstyret ber fakultetsadministrasjonen om justere de instituttvise budsjett i henhold til vedtak på instituttene.
FS 33-06 FORSLAG TIL OVERORDNET MÅL FOR ARBEIDET MED HELSE, MILJØ 

                OG SIKKERHET VED DET MEDISINSKE FAKULTET 2006-2009 (200602688)

Forslag til vedtak:

Fakultetstyret godkjenner forslagene til overordnet mål for arbeidet med det systematiske HMS-arbeid ved Det medisinske fakultet for perioden 2006-2009 slik det fremkommer i saksframlegget.

Enstemmig vedtatt

FS 34-06 KVALITETSREFORMEN OG ORGANISERING AV STYRENDE ORGANER 

               OG  STUDIEADMINISTRASJONEN VED DET MEDISINSKE FAKULTET    

              (200602717)

Forslag til vedtak:

1.
Undervisningsutvalget ved Det medisinske fakultet legges ned med virkning fra 1. mai 2006.

2.
Reglement for programstyret for profesjonsstudiet medisin endres slik det framkommer i vedlegg A 2 med virkning fra 1. mai 2006.

3.
Det opprettes en funksjon som koordinator for hvert studieår ved profesjonsstudiet medisin i tidsrommet 15. juni 2006  - 15. juni 2008.  Funksjonen godtgjøres med et B-tillegg fastsatt av fakultetsdirektør og funksjonen tildeles administrativt av prodekan undervisning. B-tillegget finansieres av Kvalitetsreformmidlene.

4.  Prodekan undervisning og leder for studieseksjonen har henholdsvis det faglige og det

           administrative ansvaret for studiearbeidet ved hele fakultet for å sikre likhet og ivareta

           kvalitetsreformens krav til informasjon, rutiner og dokumentasjon mm. Disse skal 

           innen 1. juni ha utarbeidet en ansvarsoversikt som skal godkjennes av dekan og 

          fakultetsdirektør og sendes fakultetsstyret som referatsak.

5.  Det opprettes en stilling i den felles studieadministrasjon som skal ivareta de 

     studieadministrative IT- oppgaver ved fakultetet. Stillingen opprettes fra 1. juli 2006.

6.
De instituttspesifikke emner som inngår i medisin grunnstudium skal fra 1. oktober 2006 administreres ved de institutter som er ansvarlig for emnene.

Enstemmig vedtak

1.
Undervisningsutvalget ved Det medisinske fakultet legges ned med virkning fra 1. mai 2006.

2.
Reglement for programstyret for profesjonsstudiet medisin endres slik det framkommer i vedlegg A 2 med virkning fra 1. mai 2006. Det forhandles med de andre programstyrene angående endringer i deres reglement.

3.
Det opprettes en funksjon som koordinator for hvert studieår ved profesjonsstudiet medisin i tidsrommet 15. juni 2006  - 15. juni 2008. Etter dette skal funksjonen revurderes. Funksjonen godtgjøres med et B-tillegg fastsatt av fakultetsdirektør og funksjonen tildeles administrativt av prodekan undervisning. B-tillegget finansieres av Kvalitetsreformmidlene.

4.  Prodekan undervisning og leder for studieseksjonen har henholdsvis det faglige og det

           administrative ansvaret for studiearbeidet ved hele fakultet for å sikre likhet og ivareta

           kvalitetsreformens krav til informasjon, rutiner og dokumentasjon mm. Disse skal 

           innen 1. juni ha utarbeidet en ansvarsoversikt sendes fakultetsstyret som sak.

5.  Det opprettes en stilling i den felles studieadministrasjon som skal ivareta de 

     studieadministrative IT- oppgaver ved fakultetet. Stillingen opprettes fra 1. juli 2006.

FS 35-06 EVENTUELT 

Morten Sundnes ba om orientering vedrørende valg av praksisplass i medisinstudiet.  
Seksjonsleder studie, Lisbeth Trollvik, opplyste at fakultetets forpliktelse er å skaffe alle studentene en praksisplass i henhold til studieplanen, og at dette vil bli oppfylt selv om det har manglet noen plasser i begynnelsen av tildelingen.

Tromsø, 28.04.2006

	Toralf Hasvold
	

	Dekan
	

	
	Stig Ørsje

	
	fakultetsdirektør


Det medisinske fakultet

Administrasjonen

Universitetet i Tromsø, No-9037 Tromsø, tlf 77 64 40 00, e-post postmottak@uit.no, http://uit.no

konsulent Poul Andresen, tlf 77 64 46 10, faks 77 64 53 00, e-post poul.johnny.andresen@fagmed.uit.no

